Teine osa Haumea ja tuumakatastroofid, millega ka lõppeb seekord Haumea tutvustamise.    26.04.1986 - maailma rängim tuumakatastroof - Tshernobõl, mis muutis maailma suhet tuumaenergiaga. Tshernobõli esimene reaktor lasti käiku 1977. aastal ja elektrijaam suurenes nelja  reaktorini, mis kokku andsid 3,2 gigavatti energiat. Siis aprillis toimus neljandas reaktoris katastroofiline plahvatus. Toimus see iroonilisel kombel reaktori varuelektrisüsteemide katsetuste ajal. Vigade tulemusena, mida tegi ebapiisavat väljaõpet saanud personal, tekkis kriitiline ülekuumenemine ja hiiglasuur aurupurse lõi pealt reaktori terasest ja betoonist kaane, lüües hoone katusesse augu. Elektrijaam süttis põlema ja atmosfääri paiskus hiiglasuur hulk radioaktiivseid osakesi, mida oli kokku 300-400 korda  rohkem kui Hiroshima ja Nagasaki aatomipommi plahvatuse korral. Kiirgust eraldus kokku 10 päeva ja radioaktiivne pilv levis üle Põhja-Euroopa - ehkki suurem osa atmosfääri sattunud kiirgusest oli koondunud Valgevene, Ukraina ja Lõuna-Venemaa kohale.    Kohe saab surma 32 inimest ning pärast seda sureb hinnangute kohaselt 2500 inimest kiiritusega seotud haigustesse. Üle 200 000 inimese Tshernobõli piirkonnast evakueeriti ja asustati ümber.